বড়দিনের গরমের পর হঠাত্‍ ঠান্ডা। সকাল থেকেই নিজের মেজাজে উত্তুরে হাওয়া। তাহলে কি শীত এল রাজ্যে? না। হাওয়া অফিস জানাচ্ছে ফের আসছে পশ্চিমী ঝঞ্ঝা। ফলে বছর শেষের দুদিনে ফের বাড়বে তাপমাত্রা। 
 ওয়েব ডেস্ক: বড়দিনের গরমের পর হঠাত্‍ ঠান্ডা। সকাল থেকেই নিজের মেজাজে উত্তুরে হাওয়া। তাহলে কি শীত এল রাজ্যে? না। হাওয়া অফিস জানাচ্ছে ফের আসছে পশ্চিমী ঝঞ্ঝা। ফলে বছর শেষের দুদিনে ফের বাড়বে তাপমাত্রা।  পরিবেশকে বিশেষভাবে উপলবব্ধি করতে রবীন্দ্রনাথ বারবার আসতেন আলিপুরের এই হাওয়া অফিসে। এই বাড়ির নামটাও তাঁরই দেওয়া। অসংখ্য কবিতা, গান এই গাছের নীচেই বসে লিখেছেন তিনি। এবছর শীত ভুলেছে কলকাতাকে। তবে শীত ফিরুক না ফিরুক, এই সময়ে এখানে কবিকে স্মরণ করলেন উপাসনার শিল্পীরা। হাওয়া অফিস কবিকে বিশেষ ভাবে অনুপ্রাণিত করলেও, আপাতত বাঙালির মুখে হাসি ফোটাতে পারছে না আবহাওয়া। জাঁকিয়ে শীত পড়ার আশায় জল ঢেলেছে পশ্চিমী ঝঞ্ঝা। বড়দিনের গরমের পর বুধবার হঠাৎ শীতের আমেজ পেয়ে ঝলকে উঠেছিল বাঙালির খুশির মেজাজ। যদিও হাওয়া অফিস জানাচ্ছে, পশ্চিম হিমালয়ে নতুন করে তৈরি হয়েছে পশ্চিমী ঝঞ্ঝা। ফলে ফের বাড়বে তাপমাত্রা।